Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: Fra Josip Sopta, provincijal,
Fra Drago Ljevar, gvardijan 098 337 001 ili e-mail: drago.ljevar@si.t-com.hr
Fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 27. lipnja 2010.

25(36)2010.

Evanđelje Lk 9,51-62
Isus krenu sa svom odlučnošću prema Jeruzalemu. Za tobom ću kamo god ti pošao.
Čitanje svetog Evanđelja po Luki
Kad su se navršili dani da bude uznesen, krenu Isus sa svom odlučnošću prema Jeruzalemu. I posla glasnike pred sobom. Oni odoše i uđoše u neko samarijansko selo da mu priprave mjesto. No ondje ga ne primiše jer je bio na putu u Jeruzalem. Kada to vidješe učenici Jakov i Ivan, rekoše: »Gospodine, hoćeš li da kažemo neka oganj siđe s neba i uništi ih?« No on se okrenu i prekori ih. I odoše u drugo selo.
Dok su išli putom, reče mu netko: »Za tobom ću kamo god ti pošao.« Reče mu Isus: »Lisice imaju jazbine, ptice nebeske gnijezda, a Sin Čovječji nema gdje bi glavu naslonio.« Drugomu nekom reče: »Pođi za mnom!« A on će mu: »Dopusti mi da prije odem i pokopam oca.« Reče mu: »Pusti neka mrtvi pokapaju svoje mrtve, a ti idi i navješćuj kraljevstvo Božje.«
I neki drugi reče: »Za tobom ću, Gospodine, ali dopusti mi da se prije oprostim sa svojim ukućanima.« Reče mu Isus: »Nitko tko stavi ruku na plug pa se obazire natrag nije prikladan za kraljevstvo Božje.« Riječ Gospodnja.

Isusov put u "Jeruzalem" Lk 9, 51-62
Slijediti Isusa, slijediti njegov put ne znači nešto što se događa samo od sebe, što se može poduzeti i ostati isti kao prije "susreta". Prihvaćanje Isusovog puta (kršćanstva) znači prihvaćanje radikalnog obraćenja. Da bi se nasljedovalo istinski Isusa potrebna je potpuna svjesnost i odlučnost. Istina, uvijek je bilo i bit će onih koji ga slijede iz radoznalosti, koji očekuju dobitak bilo na ovom ili onom svijetu, onih koji idu sa svojim poznanicima.... Ipak, Isus ne vodi u utopiju, niti je utopija stil njegovog življenja i naviještanja.
On je došao mijenjati svijet, mijenjati čovjeka, mijenjati ljudske odnose. Polazna osnovica sve promjene jest čovjekova promjena. Od čovjeka polazi sve, dobro i zlo, stari i novi svijet. Novi svijet, novo čovječanstvo, proističe iz čovjekove nutrine. Onomu koji prihvaća kršćanstvo radi dobiti Isus odgovara da "Sin čovječji nema na što nasloniti glavu". Ovim je odbačen utilitarizam slijeđenja Isusa. Motiv slijeđenja Isusa ne može biti koristoljublje, pa čak niti koristoljublje na "drugom svijetu". Izgleda da se Isusa ne može nasljedovati ako se hoće nešto postići ZA SEBE.
Tko se god bori za sebe neće naći podršku u Isusu Kristu. On je sam sebe predao za druge i stalno se predaje. Tu i jest njegova veličina i njegova objava. On je ljubav koja se predaje za druge. Zato će ga najbolje razumjeti oni koji ljube, koji ne žive za sebe nego za druge. Isusova je uputa da se nađe smisao i sreća u predavanju samoga sebe, u življenju za druge. Sva su se "čuda svijeta" dogodila samo kod onih koji su živjeli za druge ljude, kod onih koji nisu mislili na sebe i svoju korist. Sjetimo se samo svih "velikih djela" čovječanstva, proizveli su ih oni koji nisu mislili na sebe. To je istinito na religioznom kao i na svjetovnom planu.
Teškoće imaju svoju težinu ali se radi njih čovjek ne bi trebao gubiti. Neki izgube vjeru jer im je umro "otac" ili netko drugi. Bol i smrt nadvladava se novim životom, novim svjetlom.To je ono stanje kad odgađamo za sutra odricanje od nekih mana ili izvođenje dobrih dijela. To je stanje duše kad "tražimo opravdanje" u izvanjskim događanjima (umro mi otac... imam te i te poteškoće). Isus poziva sad i sad treba odgovoriti, sad, danas, treba donijeti odluku i započeti živjeti novi život.
Nasljedovati Isusa danas znači neodgodivo živjeti Njegov program ljubavi i dobrote.Tko prihvati kršćanstvo, tko istinski pođe Isusovim potom, potrebno je da bude svjestan kako danas neće osjetiti blagodati i dobitke ovoga života, ali će imati novo srce i novi pogled, zapravo novu viziju sebe i svijeta.
Također je potrebno biti svjestan da će mu uvijek iskrsavati razni "razlozi" da odgodi putovanje (življenje) s Isusom. Ali kad se upozna (nasluti) Isusa kao istinski ideal i istinsku preobrazbu života i svijeta, sreća zbog odlučnog naslijeđa ne jenjava
Marjan Jurčević

Popričesna meditacija
13. nedjelja kroz godinu C
“...a ti idi i navješćuj kraljevstvo Božje.” (Lk 9,60)
Isuse, za Tobom ću, samo...
Bojim se da ćeš toliko toga od mene tražiti, a ja sve to ne mogu. Radije bih ja za sobom nego za Tobom...
Ti si, Isuse, Put, a ja stalno hoću stramputicom.
Ti si Istina, a ja često lažima uvjerim sebe da sam u svjetlu, a ne u tmini.
Ti si Život, a ja mislim da ću promašiti život i izgubiti normalan život krenem li za Tobom.
Da, teško je biti Tvoj učenik. Ali, stavio sam ruku na plug. Pomozi mi shvatiti da se ne smijem okretati. Pomozi mi prihvatiti Tvoj izazov, Tvoju ponudu, Tvoj život.
Hvala Ti što me još uvijek zoveš, što me još uvijek čekaš. Priredio: Dario Miletić

„Pitaj stotine katolika što je najvažnije u Crkvi - odgovorit će misa!
Pitaj stotine katolika što je najvažnije u misi - odgovorit će pretvorba!
Reci stotini katolika da je u Crkvi najvažnija pretvorba, promjena oni će bijesno odgovoriti: ne, ne, sve treba ostati po starom!"
„Nedosljedno!" tako je Lothar Zenetti, župnik u Frankfurtu i pisac, opisao ovu riječ . Provokativno i pogađajuće. Kao Crkva znamo da se potrebno stalno mijenjati i okretati ako želimo Evanđelje propovijedati u novom svijetu i okolišu. No, nama je to ipak teško - propustiti omiljele navike, gdje je to potrebno.
Već je u 2. stoljeću crkveni učitelj Tertulijan govorio kršćanima. Od njega potiče rečenica: „Krist nije rekao: Ja sam navika, nego je rekao: Ja sam istina." Kako često su u Crkvi teške promjene možemo izračunati ako gledamo kako je nama teško, ako pogledamo naše vlastite probleme - kako teško ide s našim obraćenjem, promjenom našeg mišljenja, poći za Kristom!
Moleći Gospodine smiluj se, molimo ga da nam podari dar svoga milosrđa i novog početka, u Slavi hvalimo Gospodina za snagu za promjenu koja iz njega izlazi. D.I.

SATNICA * OBAVIJESTI * SATNICA * OBAVIJESTI * SATNICA * OB
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 27. VI.: XIII. NKG, Ćiril Aleksandijski
Ponedjeljak: 28.: VI. : Irenej, Mirko
Utorak 29. VI.: sv. Peetar i Pavao - Pobožnost utorkom sv. Anti - molitva.
Srijeda 30. VI.: Rimski prvomučenici
Četvrtak 1. VII.: Anton, Šimun, Predrag
Petak 2. VII.: Oton, Višnja - KLANJANJE
Subota 3. VII.: Toma ap.
Nedjelja 4. VII.: XIV. NKG, Gospa od Tarca, Sveta Nediljica u Vrani
NEDJELJOM SU MISE u 8,30 u 10 i u 20 sati
Svaki dan je misa u 7 i 20 sati
Služba časova (časoslov): svagdanom u sv. misi,
nedjeljom i svetkovinama Večernja u 19,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 19,30 sati.

„Treba ići, a ipak biti poput stabla"
- Želim da mi, sada, na ovoj misi (bogoslužju) nađemo mir i da nam bude darovana snaga da nas ojača i potakne na odvažan pokret.
- Želim svima nama da sada i na svim misama (bogoslužju) budemo potaknuti da letimo i živimo svoju slobodu i da ne ostajemo u sigurnom dvorištu i ako treba poletjeti, da nam nitko ne podreže krila.
- Želim svima nama koji sada ovdje, u ovoj misi (bogoslužju) osjećamo svoju ukorijenjenost u Bogu, da se možemo uputiti na put s Isusom. D. I.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)